Ændring af hestelov er stor sejr for hestesektoren
/ Aktuelt / Nyheder / 2017 / Februar / Ændring af hestelov er stor sejr for hestesektoren
Den nye lov om hold af heste gør blandt andet livet lettere for mange rideskoler. Foto: Colourbox.com
Det bliver til stor gavn for hestebranchen, og dermed udviklingen i landdistrikterne, at der nu er vedtaget en ny lov om hold af heste. Loven fjerner en række rigide og urimelige krav, blandt andet til boksstørrelser.
Konkret betyder lovændringerne blandt andet, at nye og skærpede krav til boksstørrelser, som skulle indføres fra 2020, bliver droppet. De droppede krav ville have betydet, at standardbokse på 3 m x 3 m udelukkende kunne anvendes til ponyer, på trods af, at disse bokse i årtier er blevet anvendt til hundredetusindvis af store heste i hele Europa uden trivselsproblemer. Et andet eksempel er luftkvaliteten, hvor der nu ikke længere vil være et rumfangskrav på 30 m3, men i stedet fokus på, at den rette luftkvalitet er til stede, hvilket jo kan måles objektivt og reguleres med ventilation.
Fortsat høj velfærd
SEGES, Heste har lavet en guide til den nye lov. Den kan downloades fra www.hestekontoret.dk
Dette print er foretaget fra http://lf.dk/aktuelt/nyheder/2017/februar/aendring-af-hestelov-er-stor-sejr-for-hestesektoren d. 21/2-2018 klokken 4:09.